Diari Oficial de la Generalitat Valenciana


Sumari del DOGV 4720, del 26-03-2004 (2004/2962)

Informació pública de l'alternativa tècnica de programa amb la finalitat d'emprendre de forma integrada la urbanització de l'àmbit delimitat per l'Ajuntament de Chiva per al desenvolupament urbanístic de part del sol urbà del polígon San Miguel que va ser aprovat pel Ple de l'Ajuntament en la sessió del dia 19 de juny de 1997.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4720

Data del DOGV
:   26-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2962


Organisme emissor
:   Agrupació d'Interés Urbanístic G-3 San Miguel

Tipus de document
:   Anunci

Informació pública de l'alternativa tècnica de programa amb la finalitat d'emprendre de forma integrada la urbanització de l'àmbit delimitat per l'Ajuntament de Chiva per al desenvolupament urbanístic de part del sol urbà del polígon San Miguel que va ser aprovat pel Ple de l'Ajuntament en la sessió del dia 19 de juny de 1997. [2004/M2962]
  
L' Agrupació d'Interès Urbanístic G-3 San Miguel, domiciliada a València, plaça del Temple, número 3, porta 6, 46901, per mitjà del present anunci i en aplicació d'allò disposat a l'article 48 C), en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica que:
  
Ha presentat a l'Ajuntament de Chiva alternativa tècnica de programa amb la finalitat d'emprendre de forma integrada la urbanització de l'àmbit delimitat per l'Ajuntament de Chiva per al desenvolupament urbanístic de part del sol urbà del polígon San Miguel, que va ser aprovat pel Ple de l'Ajuntament en la sessió del dia 19 de juny de 1997 (àmbit que coincideix substancialment amb el previst amb el nou PGOU en tramitació per a la unitat d'execució G3 de sol urbà, segons resulta de la delimitació gràfica de la seua fitxa de gestió).
  
Per mitjà d'aquest edicte s'anuncia l'obertura d'un període d'informació pública de 20 dies, comptadors a partir del dia següent al de la seua publicació en el Diari Oficial de la Generalitat Valenciana, respecte de la documentació presentada per l'Agrupació d'Interès Urbanístic G-3 San Miguel, per al desenvolupament d'aquesta actuació urbanística, consistent en:
  
- Alternativa tècnica de programa amb la finalitat d'emprendre de forma integrada la urbanització de l'àmbit delimitat per l'Ajuntament de Chiva per al desenvolupament urbanístic de part del sol urbà del polígon San Miguel, que va ser aprovat pel Ple de l'Ajuntament en la seua sessió del dia 19 de juny de 1997 (àmbit que coincideix substancialment amb el previst amb el nou PGOU en tramitació per a la unitat d'execució G3 de sol urbà, segons resulta de la delimitació gràfica de la seua fitxa de gestió), promogut per l'Agrupació d'Interès Urbanístic G-3 San Miguel.
  
- Projecte d'urbanització de l'esmentada alternativa tècnica, promoguda per l'Agrupació d'Interès Urbanístic G-3 San Miguel.
  
- Estatuts de l'Agrupació d'Interès Urbanístic G-3 San Miguel.
  
La documentació esmentada estarà a la vista durant els expressats períodes d'exposició pública a la Notaria de Teresa Aparicio Colomer, al municipi de Chiva, carrer de Velázquez número 1, pis quart, porta 7, on podrà ser consultada, de dilluns a divendres, de 09.00 a 14.00 hores, així com en les dependències de l'Ajuntament de Chiva.
  
Es fa advertència que, dins del termini de 20 dies comptats a partir de la publicació de l'últim anunci, qualsevol persona podrà comparèixer a la Notaria abans esmentada per a obtindre còpia de l'acta notarial de protocol·lització al seu càrrec o sol·licitar que se li mostre esta, així com presentar al·legacions i/o alternatives tècniques que pretenguen competir amb l'exposada al públic.
  
Així mateix, es fa constar la possibilitat de consultar durant el mateix termini a l'Ajuntament les actuacions derivades de la documentació depositada en aquest i de presentar davant d'este, per a la seua incorporació a les actuacions, tant al·legacions com alternatives tècniques, així com proposicions jurídicoeconòmiques, per a executar qualsevol de les alternatives, tot això segons allò que disposen els articles 45, 46 i 48 de la Llei Reguladora de l'Activitat Urbanística.
  
El termini de 20 dies indicat s'ampliarà en 20 dies més si, durant els 10 primers dies d'informació pública, qualsevol interessat es compromet a formular alternativa tècnica en competència, substancialment distinta a l'exposada.
  
Las proposicions jurídicoeconòmiques es presentaran al Registre General de l'Ajuntament en plica tancada, dins dels cinc dies hàbils següents a partir del venciment del termini anterior, amb la documentació establerta als apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es celebrarà a l'Ajuntament, el dia següent hàbil a la conclusió del període per a la seua presentació i, en tot cas, prèvia acreditació pels proponents del compliment del tràmit contingut a l'article 48 de la Llei Reguladora de la Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
La relació de titulars afectats és la que a continuació es relaciona, per si no fos possible la notificació individualitzada a algun d'ells, servint la present publicació a tal efecte: